Circuitul Zandvoort

Circuitul Zandvoort este un circuit de automobilism aflat în apropierea orașului Zandvoort din Țările de Jos, pe coasta Mării Nordului. Istoric Deși, începând cu 3 iunie 1939, la Zandvoort s-au disputat câteva curse și înainte de Al Doilea Război Mondial, un prim circuit adevărat s-a construit abia după Al Doilea Război Mondial. Proiectantul său a fost John Hugenholtz. Circuitul a fost inaugurat pe 7 august 1948. În 1949, el a găzduit Marele Premiu Zandvoort. Anul următor cursa a fost denumită Marele Premiu al Țărilor de Jos, iar din 1952 a fost inclusă în calendarul competițional al Campionatului Mondial de Formula 1 unde a rămas în 30 din următorii 34 de ani. În 1985 s-a desfășurat ultimul Mare Premiu al Țărilor de Jos. Compania care susținea financiar circuitul (CENAV) a ieșit din afacere și ca urmare Circuitul Zandvoort a dispărut din Formula 1. Deținută de municipalitatea din Zandvoort, pista n-a mai fost folosită o perioadă, iar în 1987 cam jumătate din ea împreună cu o parte din terenurile adiacente au fost vândute către Vendorado, o companie de parcări. Ulterior, un grup de oameni și mai multe firme au inițiat un plan de salvare a ceea ce mai rămăsese din circuit. Astfel, în vara anului 1989, s-a născut Circuitul Park Zandvoort, cu un traseu remodelat și cu o lungime provizorie de 2,6 km (1,6 mile). În 1995, CPZ a obținut permisiunea guvernului neerlandez de a construi un circuit corespunzător cerințelor internaționale. Proiectul a fost finalizat în 2001. Pista a fost redesenată, noua lungime a circuitului fiind de 4,3 km (2,7 mile). S-au construit noi boxe și o nouă zonă de standuri pe marginea celei mai lungi linii drepte a circuitului. Alături de cursele de DTM (Campionatul Local de Turisme) și de A1GP, BP Ultimate Masters of Formula 3 este una dintre cele mai importante curse care se desfășoară pe acest circuit. În această întrecere participă mașinile de Formula 3. Înainte de interzicerea publicității la țigări, respectiva cursă s-a numit Masters-ul Marlboro. Cel mai cunoscut viraj al circuitului este Tarzanbocht (Virajul Tarzan), curbă ce oferă oportunități deosebite de depășire. Se spune că numele acestui viraj a fost dat după un localnic ce era poreclit Tarzan. El și-a donat pământul său circuitului, cu condiția ca arhitecții traseului să denumească astfel una dintre curbe. Totuși există multe alte legende ce fac referire la Virajul Tarzan. Între 29 septembrie și 1 octombrie 2006, Circuitul Park Zandvoort a găzduit prima cursă a sezonului 2006/07 de A1GP (A1 Grand Prix). Accidente fatale Istoria circuitului a consemnat și o serie de accidente mortale: Formă De-a lungul timpului, forma circuitului a fost modificată de câteva ori: 1948-1973: 4,193 km lungime (2,605 mile) 1973-1980: 4.226 km lungime (2,626 mile) 1980-1989: 4.252 km lungime (2,642 mile) 1989-1998: 2.526 km lungime (1,57 mile) 1999-present: 4.300 km lungime (2,672 mile) Virajele sunt denumite astfel (numerele din paranteză corespund celor din imaginea de mai sus): Virajul Tarzan (1) Virajul Gerlach (2) Virajul Hugenholtz (3) Hunzerug (4) Virajul Rob Slotemaker (5) Scheivlak (6) Virajul Masters (fostul Viraj Marlboro) (7) Virajul Renault (8) Vodafone (9) Virajul Audi S (10 + 11) Virajul Kumho (12) Arie Luyendyk (13) Diferența de nivel este de 15 metri. Prezență în jocurile video Vechiul circuit 'Clasic' Zandvoort, din 1967, se regăsește în simulatorul video Grand Prix Legends. Ulterior, el a fost utilizat și în jocurile NASCAR 4, NASCAR 2002, NASCAR 2003, dar și în alte simulatoare auto. Circuitul actual este folosit în jocul RACE 07 - Official WTCC Game al celor de la SimBin. Vezi și Marele Premiu al Țărilor de Jos Legături externe nl Situl oficial al Circuitului Zandvoort Arhivat în 11 iunie 2008, la Wayback Machine. Imagine din satelit (Google Maps)